als_Latn dik_Latn sag_Latn
Teksa ka bërë një bilanc të punës së tij, Ministri i Punëve të Brendshme, Dritan Demiraj thotë se që prej 22 majit deri në 8 qershor janë sekuestruar 4 ton e 438 kg kanabis, janë shkatërruar 5295 bimë narkotike dhe sekuestruar 80 doza heroinë.
Përmes një postimi të fundit në rrjetin social Facebook, ai nënvizon se po bëhet një luftë pa kompromis kundër kanabisit dhe përdorimit të parave të drogës në fushatë.
“Luftë pa kompromis kundër kanabisit dhe përdorimit të parave të drogës në fushatën elektorale. Ministria e Punëve të Brendshme dhe Policia e Shtetit është e angazhuar të zbatojë ligjin dhe misionin kushtetues. Të vendosur të bëjmë dallimin”, shkruan ai.
als_Latn als_Latn als_Latn